Bolaven, na mas midbid sa Pilipinas na Tropikal na Depresyon Agaton, an ikatolong sistema na nagtama sa Visayas and Mindanao kan Disyembre 2017, pakatapos kan mga tropikal na bagyong Kai-tak (Urduja) and Tembin (Vinta). An National Disaster Risk Reduction and Management Council (NDRRMC) nagpoon na mag - ebakwar kan Disyembre 30, 2017, na may total na 353 na pamilyang apekatado hale sa Zamboanga del Norte asin Agusan del Sur. Kan Enero 1, 2018, Tropical Cyclone Warning Signal #1 an itinaas a 16 na probinsiya kan Mindanao, na an kadaklan nasa Caraga asin Davao Regions. Paghaloyhaloy kan aldaw na idto, an nagpapatanid sa mga lugar mas pinahiwas pasiring sa pasolnopang direksyon kan Zamboanga Peninsula, anom na probinsiya sa Visayas, and Palawan. Tolong munisipyo kan gobyerno sa Bohol an nagpaluwas nin pwersahang pag-ebakwar sa mga residenteng apektado kan pagbaha. An pagpapatanid sa mga lugar ibinalyo pasolnopan hale sa Mindanao pasiring sa Solnopan kan Visaya kan Enero 2, inaantisiparan an aagihan kan bagyo. An Department of Social Welfare and Development (DSWD) nagpreparar nin $704 milyones (US14.1 million) na kantidad nin pondo asin ayuda na magagamit para sa mga apektado. An mga barkong pandagat dai pinahale sa probinsya nin Cebu, na haros 1,200 na pasahero; sa kabilogan, an pagpasara sa mga duongan sa bilog na Pilipinas nakaapektar sa labing 3,600 na pasahero. Kinanselar an mga pagbiyahe kan Bus sa Negros Oriental. Sa Misamis Oriental, 132 na indibiduwal an napiritan na mag - ebakwar huli sa baha. Sa huring oras kan Enero 2, an gabos na senyal sa Visayas kinanselar, na nangangahulogan nin nagdidikit na doros. Minsan siring, nagpapadagos an mga peligrong dara nin makosog na oran asin makusog na rapado kan kadagatan. Sinirahan an mga eskuelahan sa Capiz asin Palawan kan Enero 3. May total na 40 pagkanselar kan biyaheng pandomestiko poon Enero 1 sagkod 3. An mga patanid sa Palawan ibinaba kan Enero 3, mantang si Agaton naglaog sa Solnopan na Dagat nin Pilipinas.